Studentesentrum ontruim na bomdreigement by USDie foto is deur die gebruiker @michaelboss op Twitter gelaai. Die universiteit sê in ŉ verklaring dat die dienssentrum omstreeks 13:00 ŉ oproep ontvang het waartydens die persoon gedreig het dat daar ŉ bom geplant is in die Neelsie-studentesentrum. Die sentrum se bestuur is onmiddelik in kennis gestel en die sentrum is ontruim. Die polisie se honde-eenheid het die gebou deursoek. Die Neelsie is om 16:30 veilig verklaar. Die universiteit se rektor, prof. Russel Botman, is in kennis gestel van die situasie. Hy het sy tevredenheid uitgespreek rakende die vordering van die proses en personeellede en studente bedank vir hulle samewerking en geduld. Die universiteit staan die polisie by met sy ondersoek.